Χρήση Ηλεκτρονικού Υπολογιστή και Κίνητρα κατά την επίλυση μαθηματικών έργων: η περίπτωση των παιδιών με Διαταραχή Ελλειμματικής Προσοχής Υπερκινητικότητα:
Creators: name: Μπουχούνα, Στέλλα Αλέξανδρου
Publisher: name: Aristotle University of Thessaloniki
Year: 2011
Subjects: ΔΕΠ-Υ
Αυτο-αποτελεσματικότητα
Ενδιαφέρον
ADHD
Self-efficacy
Interest

description: Στόχος της παρούσας έρευνας ήταν ο έλεγχος της επίδοσης παιδιών με ΔΕΠ-Υ σε έργα μαθηματικού συλλογισμού, σε δύο συνθήκες εξέτασης: α. σε ηλεκτρονικό περιβάλλον με τη χρήση Η/Υ και β. σε κλασική συνθήκη επίλυσης με χαρτί και μολύβι. Επιπλέον, εξετάστηκε η συμβολή μιας σειράς μεταβλητών κινήτρου: οι πεποιθήσεις αυτο-αποτελεσματικότητας, το προσωπικό και περιστασιακό ενδιαφέρον και οι λανθάνουσες πεποιθήσεις για τη νοημοσύνη. Στην έρευνα συμμετείχαν 102 μαθητές και μαθήτριες Δ’, Ε’ και ΣΤ’ Δημοτικού, χωρισμένοι σε δύο εξισωμένες ως προς την ηλικία ομάδες: α. την πειραματική ομάδα η οποία αποτελούνταν από 51 μαθητές και μαθήτριες με διάγνωση ΔΕΠ-Υ και β. την ομάδα ελέγχου η οποία αποτελούνταν από 51 μαθητές και μαθήτριες τυπικής επίτευξης. H κλασική συνθήκη επίλυσης είναι αυτή που συνδέθηκε με υψηλότερες επιδόσεις στα έργα μαθηματικού συλλογισμού, ανεξάρτητα από την ύπαρξη διάγνωσης ΔΕΠ-Υ. Τα παιδιά με ΔΕΠ-Υ διαφοροποιήθηκαν σε επίπεδο κινήτρων από τους μαθητές τυπικής επίτευξης μόνον ως προς τις λανθάνουσες θεωρίες για τη νοημοσύνη, προσανατολιζόμενα περισσότερο προς τη θεώρηση της μεταβαλλόμενης νοημοσύνης. Τέλος, η επίδοση των παιδιών με ΔΕΠ-Υ βρέθηκε να προβλέπεται από τη θεώρηση που υιοθετούν σχετικά με τη νοημοσύνη, με τη θεωρία της μεταβαλλόμενης νοημοσύνης να είναι αυτή που συνδέθηκε με την υψηλότερη επίδοση, ενώ στην περίπτωση των παιδιών τυπικής επίτευξης την επίδοση προέβλεπαν οι πεποιθήσεις αυτο-αποτελεσματικότητας, με τις υψηλότερες πεποιθήσεις αυτο-αποτελεσματικότητας να είναι αυτές που συνδέθηκαν με υψηλότερη επίδοση. Τα αποτελέσματα συζητούνται ως προς τις δυνατότητες της αξιοποίησης των νέων τεχνολογιών στην περίπτωση των παιδιών με ΔΕΠ-Υ και ως προς το ρόλο των υπό εξέταση μεταβλητών κινήτρων στην επίδοση της κάθε ομάδας.
description: This research focuses on the assessment of children diagnosed with ADHD with regards to their performance on solving mathematical tasks under two evaluation conditions: a. a computer software environment and b. the classic “paper and pencil” condition. Moreover, the contribution of a series of motivational dimensions such as self-efficacy beliefs, personal and situational interest and the implicit theories of intelligence was examined. Some 102 students from the final three grades of primary school participated in the study, divided into two paired groups regarding age: a. the experimental group which consisted of 51 children with ADHD and b. the control group which consisted of 51 typically developing children. Τhe classic “paper and pencil” condition was found to be connected with higher performance, regardless of diagnosis. ADHD students were differentiated as to their implicit theories of intelligence from their typically developing peers, focusing on the incremental theory. Also, the implicit theories of intelligence were found to effectively predict ADHD students’ performance, with the incremental theory predicting higher achievement. On the other hand, typically developing students’ performance was predicted by their self-efficacy beliefs for Mathematics, as the higher self-efficacy beliefs predicted higher performance. The results are discussed with regard to the utilization of new technologies in favor of students with ADHD and the role of the tested motivation variables on performance.